CELEX: E2012P0004
Language: ro
Date: 2012-06-02 00:00:00
Title: Acțiune introdusă la 2 iunie 2012 de Risdal Touring AS împotriva Autorității AELS de Supraveghere (Cauza E-4/12)

25.10.2012   
            
            
               RO
            
            
               Jurnalul Oficial al Uniunii Europene
            
            
               C 324/11
            
         Acțiune introdusă la 2 iunie 2012 de Risdal Touring AS împotriva Autorității AELS de Supraveghere
   (Cauza E-4/12)
   2012/C 324/09
   La data de 2 iunie 2012, Risdal Touring AS, reprezentată de Jon Midthjell, avocat, Advokatfirmaet Midthjell AS, Grev Wedels plass 5, 0151 Oslo, Norvegia, a introdus o acțiune împotriva Autorității AELS de Supraveghere, la Curtea de Justiție a AELS.
   Reclamantul cere Curții de Justiție a AELS:
   
               1.
            
            
               anularea deciziei atacate; și
            
         
               2.
            
            
               suportarea costurilor de judecată de către pârât și orice intervenienți.
            
         
      Situația în fapt și în drept și motivele invocate:
   
   
               —
            
            
               Reclamantul este o societate privată, înregistrată în Norvegia. Societatea este activă pe piața autocarelor turistice în Norvegia și în câteva state membre ale UE.
            
         
               —
            
            
               Reclamantul cere anularea deciziei Autorității AELS de Supraveghere, astfel cum a fost notificată la 5 aprilie 2012 și notificată ulterior la 4 mai 2012, prin care s-a refuzat accesul public la textul complet al conținutului cauzei nr. 70506.
            
         
               —
            
            
               Reclamantul susține că Autoritatea AELS de Supraveghere:
               
                           —
                        
                        
                           a încălcat articolul 2 alineatul (1) și articolul 4 alineatul (2) din normele privind accesul la documente prin faptul că a refuzat să acorde acces la textul complet al conținutului în cauza nr. 70506 a Autorității AELS de Supraveghere;
                        
                     
                           —
                        
                        
                           a încălcat articolul 2 alineatul (1) și articolul 4 alineatul (2) din normele privind accesul la documente în măsura în care decizia atacată a refuzat să divulge întrebările factuale pe care Autoritatea AELS de Supraveghere le-a adresat guvernului norvegian, orașului Oslo și beneficiarului ajutorului posibil ilegal pentru a stabili dacă era necesară inițierea unei proceduri oficiale de investigare în urma plângerii având ca obiect ajutorul de stat pe care pârâtul a primit-o la 8 septembrie 2011;
                        
                     
                           —
                        
                        
                           a încălcat articolul 2 alineatul (1) și articolul 4 alineatul (2) din normele privind accesul la documente în măsura în care decizia atacată a refuzat să divulge răspunsurile factuale pe care Autoritatea AELS de Supraveghere le-a primit din partea orașului Oslo și a beneficiarului ajutorului posibil ilegal pentru a stabili dacă era necesară inițierea unei proceduri oficiale de investigare în urma plângerii având ca obiect ajutorul de stat pe care pârâtul a primit-o la 8 septembrie 2011; și
                        
                     
                           —
                        
                        
                           a încălcat articolul 16 din Acordul privind Autoritatea de Supraveghere și Curtea de Justiție în măsura în care decizia atacată nu a fost motivată.